Silent Voices

Silent Voices on vuonna 1995 perustettu kokkolalainen progressiivista metallia soittava yhtye. ==Historia== Silent Voices perustettiin vuonna 1995, jolloin jo muutaman vuoden yhdessä soittaneet Pasi Kauppinen, Timo Kauppinen ja J-P Koivisto löysivät Henrik Klingenbergin riveihinsä. Kaverukset alkoivat keskittyä yhä enemmän henkilökohtaisten soittotaitojensa ja yhteissoittonsa hiomiseen. Melko pian syntyi ensimmäinen omakustanteinen Silent Voices -julkaisu, Instrumental Demo. Se sisälsi neljä instrumentaalikappaletta (”Behind The Paradise”, ”Dance Of Eternity”, ”Dream Believer” ja ”Aztec Jam”) ja se äänitettiin vuoden 1995 loppupuolella Kokkolan SRK-studiossa. Demo sai hyviä arvioita silloisissa alan julkaisuissa. Yhtye teki ensimmäisen keikkansa 6. huhtikuuta 1996 Kokkolan Seurahuoneen lavalla. Yhtyeen jäsenet pyrkivät Silent Voices -nimellä kuvaamaan kokoonpanon silloin tekemää progressiivista instrumentaalimusiikkia. Instrumentaalimusiikilla oli oma pieni ja persoonallinen kannattajakuntansa, mutta yhtye halusi päästä myös isompien piirien tietoisuuteen. Uusiin sävellyksiin alettiin miettiä myös lauluosuuksia. Yhtye päätti, että he eivät ota ketään ulkopuolista laulajaa ja valitsivat näin Henrik Klingenbergin Silent Voicesin ensimmäiseksi laulajaksi. Silent Voicesin kappaleet olivat vuosien 1995–1996 aikaan erittäin progressiivisia ja ne koostuivat useista erityylisistä osista, mutta laulun mukaantulon myötä kappaleiden rakenteet muuttuivat selkeämmiksi. Klingenberg lauloi ansiokkaasti useita keikkoja ja vuonna 1997 Silent Voices julkaisi omakustanteisen Nothing Lasts Forever -EP:n, josta löytyy kaksi laulukappaletta ja yksi instrumentaali (”Nothing Lasts Forever”, ”The Legacy”, ”Self Control [Instrumental]”). ”Nothing Lasts Forever” -kappaleesta tehtiin myös musiikkivideo. Yhtye oli yhteydessä useisiin levy-yhtiöihin ja muihin toimijoihin, mutta yhteydenotoista ei syntynyt mitään mainittavaa. ===Hennekenin mukaantulo=== Vuoden 1998 alkupuolella turkulainen Michael Henneken saapui Kokkolaan Silent Voicesin koelauluun. Hän lauloi muutaman Deep Purplen klassikon ja yhtye vakuuttui heti hänen taidoistaan. Hänet valittiin yksimielisesti Silent Voicesin uudeksi laulajaksi. Hennekenin avustuksella Silent Voicesista kasvoi entistä taidokkaampi ja itsevarmempi yhtye. Ensimmäinen Hennekenin aikainen julkaisu oli vuonna 1998 julkaistu omakustanteinen Memory And The Frame EP, joka sisälsi neljä mutkikasta laulettua kappaletta (”The Memory And The Frame”, ”Until The Dawn”, ”Open My Eyes”, ”Pictures Of Lifelines”). Yhtye teki vuosina 1998 ja 1999 useita keikkoja ympäri Suomea (muun muassa Nummirock 1999) ja heidän maineensa alkoi kasvaa. ===Levytyssopimuksen synty=== Vuoden 2000 loppupuolella julkaistiin You Got It/HumanCradleGrave -single (Karivox studio). Sen ansiosta Low Frequency Records -levy-yhtiö alkoi kiinnostua yhtyeen toiminnasta ja päätti tehdä heidän kanssaan levytyssopimuksen. Pitkä ja kova työ oli tuottanut tuloksen ja Silent Voices alkoi säveltää ensimmäistä täyspitkää albumia. ==Jäsenet== *Teemu Koskela - laulu *Timo Kauppinen - kitara *Henrik Klingenberg - koskettimet *Pasi Kauppinen - basso *Jani Hurula - rummut ===Entiset=== *Michael Henneken - laulu (1998-2006) *Jukka-Pekka Koivisto - rummut (1995-2013) ==Diskografia== ;Studioalbumit * * * * Livealbumit * EP:t * ;Demot * * ;Singlet * ”You Got It/HumanCradleGrave” (2000, omakustanne) * ”On the Wings of Rage” (2004, Low Frequency) * ”Darkest Night" (2015, Inner Wound) == Lähteet == ==Aiheesta muualla== *Yhtyeen viralliset kotisivut *Silent Voicesin haastattelu Imperiumissa Luokka:Suomalaiset progressiiviset metalliyhtyeet